**Утвърдил:**



|  |
| --- |
| **Таблица за направените предложения и възражения в процеса на обществено обсъждане на проект на насоки за кандидатстване по процедура чрез подбор на проектни предложения № BG06RDNP001-5.002 по подмярка 5.2 „Инвестиции за възстановяване на потенциала на земеделските земи и на селскостопанския производствен потенциал, нарушени от природни бедствия, неблагоприятни климатични явления и катастрофични събития“ от мярка 5 „Възстановяване на селскостопански производствен потенциал, претърпял щети в резултат на природни бедствия, и въвеждане на подходящи превантивни мерки“ от Програма за развитие на селските райони 2014-2020 г.** |

|  |  |  |  |  |
| --- | --- | --- | --- | --- |
|  | **Данни на подателя** | **Дата на получаване** | **Коментар/Предложение** | **Становище на УО на ПРСР** |
| 1.  2. | Съюз на птицевъдите в България  Victoria Chilikova | 03.08.2020 г.  04.08.2020г. | **Кометнтар към раздел 6, т. 4 и т. 7 от раздел 11.1 и т. 3 от раздел 13.2**:   1. 1. Предлагаме в текста на мярката да бъде включено също така възстановяването на производствения потенциал в следствие нарушение от пожари и други природни бедствия.   **Коментар по т. 6 от раздел 13.2:**  2. Предлагаме да се разграничи получаването на обезщетения от бюджета с финансирането по настоящата мярка. Получените обезщетения са предназначени да обезщетят наличните животни, в следствие на силно заразна болест или други природни бествия. Ако земеделския производител желае да получи финансиране по подмярката, то той би следвало да поеме ангажимент да отглежда същият брой животни, за които е получил финансиране по подмярката в период от три години за МСП или 5 години за голямо предприятие.  **Коментар по т. 3 от раздел 14.2:**  3. Предлагаме да се коригира текста по т. 3, като финансовата помощ за закупуване на животни по настоящата процедура в случай, че кандидата е получавал обезщетение се определи, като разликата между определаната референтна цена за съответните животни по технологични групи в Приложение 12 и цената за същите животни от изплатеното обезщетение. Така записан текста означава, че се ограничава възможността да се кандидатства по реда на настоящата подмярка, ако земеделския производител е получил обезщетение над 1 млн. евро.**Коментар по т. 9 от раздел 14.2:**  4. Напълно подкрепяме и приветстваме предложението на УО да се въведат референтни цени съобразно технологичните групи животни, като се даде възможност на кандидатите да подадат проектното си предложение с една независима индикативна оферта за доставка на животни в съответствие с технологичните групи. В тази връзка представяме на вашето внимание методика за определяне на видовете птици според технологичната група, която условно е разделена на цени на стокови носачки, родители от яйценосно и бройлерно направление, цени на бройлери и на патици мюлари. В методиката сме определили на база пазарни цени стойността на съответните видови птици от еднодневни до съответните седмици с графики, като за съставянето им са използвани статистически данни и пазарни цени на отделните компоненти разходи при отглеждането им към м. юли 2020г. Предлагаме също така в Приложение 12 да се коригират технологичните групи на птиците, както следва: Група 1: Подрастващи кокошки носачки до 16 седмица, Група 2: Стокови кокошки носачки след 16 до 72 седмица, Група 3: Подрастващи родители яйценосно, бройлерно направление и водоплаващи, Група 4: Бройлери до 6 седмица и Група 5: Патици за гушене до 14 седмица.  **Коментар по т. 3 и т. 4 от раздел 22.2:**  5. Предлагаме да отпадне възможността при изчисляването на СПО на кандидата по критерии за оценка 1.1 да се включват и засадени площи. Редно е да се изчислява СПО, в което влизат само животни от земеделското стопанство, което е претърпяло унищожаване на животни поради силно заразна болест или в следствие на възникнал пожар или друго природно бедствие. Обикновено фермите в сектор птицевъдство не отглеждат земеделски култури, което ще даде неравнопоставеност с другите браншове попадащи в обхвата на подмярката за финансиране.  Уважаеми г-не/г-жо,    Във връзка с процедура за подбор на проекти № BG06RDNP001-5.002 по подмярка 5.2 „Инвестиции за възстановяване на потенциала на земеделските земи и на селскостопанския производствен потенциал, нарушени от природни бедствия, неблагоприятни климатични явления и катастрофични събития“,  имаме следния въпрос:   С оглед зададените по 11.1 Критерии за допустимост на кандидатите, т.1 буква в) са собственици или ползватели на животновъдни обекти, в които се отглеждат свине, птици, овце и кози и които са регистрирани по реда на чл. 137 от Закона за ветеринарномедицинската дейност (ЗВД), преди 1 януари 2018 г. и отговарят на ветеринарномедицинските изисквания към животновъдните обекти, възможно ли е кандидат, който в момента е в процес на регистрация по чл. 137 от ЗВД и има всики необходими изискуеми документи във връзка с регистрацията, да кандидатства по прцедурата.  Кандидатът е собственик на животновъден обект, в който е извършено унищожаване на животни и притежава протокол за унищожаване/убиване на животните от БАБХ с дата след 01.01.2018г. и отговаря на всички останали изисквания по процедурата.    С уважение! | 1.Не се приема. Съгласно включения текст за подмярката в ПРСР 2014-2020 г.: Подпомагането по подмярката ще бъде насочено към възстановяване на производствения потенциал, нарушен от остро заразни заболявания по свинете, дребните преживни животни /овце и кози/ и птиците.  Помощта е предназначена за възстановяване на онези компоненти от производствения потенциал на фермата, които са били повредени или унищожени в резултат на горепосочените събития. В допълнение УО се е съобразил и с изискванията на параграф 4 от член 18 на РЕГЛАМЕНТ (ЕС) № 1305/2013 НА ЕВРОПЕЙСКИЯ ПАРЛАМЕНТ И НА СЪВЕТА от 17 декември 2013 година.  2.Не се приема. Съгласно включения текст за подмярката в ПРСР 2014-2020 г, условието за допустимост е кандидатът да не е получил подкрепа от други източници и не е налице свръхкомпенсация и двойно финансиране. По мярката не се предоставя подкрепа за загубите на доходи в резултат на ефектите природни бедствия, неблагоприятни събития и катастрофични събития. В допълнение съгласно параграф 4 на член 18 на РЕГЛАМЕНТ (ЕС) № 1305/2013 НА ЕВРОПЕЙСКИЯ ПАРЛАМЕНТ И НА СЪВЕТА от 17 декември 2013 година: „По тази мярка не се предоставя подпомагане за загуби на доход, дължащи се на природното бедствие или катастрофичното събитие. Държавите членки гарантират, че се избягва свръхкомпенсация в резултат на комбиниране на настоящата мярка с други финансови инструменти на национално равнище или на равнището на Съюза или с частни застрахователни схеми”.  3.Не се приема. УО е предвидил в текста на т. 3 от раздел 14.2 на Условията за кандидатстване, че „финансовата помощ за закупуване на животни по настоящата процедура се определя като разлика между стойността на определените за допустими за подпомагане разходи по настоящата процедура и стойността на изплатеното обезщетение съгласно стойността от протокола за унищожаване/убиване на животните“.  4. Приема се по принцип. УО при определяне размера на разходите се е съобразил с изискванията на Регламент за изпълнение (ЕС) № 809/2014 на Комисията от 17 юли 2014 година за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие.  5. Не се приема. Критериите за подбор и методиката бяха определени от Комитета за наблюдение на Програма за развитие на селските райони 2014-2020 г. на проведена писмена съгласувателна процедура в периода 03-09.07.2020 г  1. Постъпилият въпрос е извън срока на общественото обсъждане. Следва да имате предвид, че поставения въпрос не касае общественото обсъждане на проекта на насоки за кандидатстване. След откриване на процедура чрез подбор съгласно Закона за управление на средствата от европейските структурни и инвестиционни фондове, разяснения се дават по отношение на условията за кандидатстване, не съдържат становище относно качеството на проектното предложение и са задължителни за всички кандидати. |

С уважение,

